钦定古今图书集成/明伦汇编/闺媛典/第091卷 > 丁氏女
## 钦定古今图书集成/明伦汇编/闺媛典/第091卷 > 丁氏女

按《庐江县志》：丁氏女，许聘王子诏。诏病殁，女为持服
三年。服阕，岁大祲，人心汹汹，父谓曰：“殍在旦夕，曷若
择可者字之？”女泣谢曰：“女自有死所，终不以饥死也。”
父潜许邻子某亲迎有日，女阳为不闻。一夕整衣危
坐，俟间，投舍旁井中。时县令以劝农至，得死状，因碑
其墓，表其闾焉。